బ్రిజేష్ చౌతా

కెప్టెన్ బ్రిజేష్ చౌతా (జననం 31 ఆగస్టు 1981) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో దక్షిణ కన్నడ లోక్‌సభ నియోజకవర్గం నుండి తొలిసారి లోక్‌సభ సభ్యుడిగా ఎన్నికయ్యాడు.

జననం, విద్యాభాస్యం 
బ్రిజేష్ చౌతా 1981 ఆగస్టు 31న కర్ణాటక రాష్ట్రం, మంగళూరులో శేషన్న చౌతా, పుష్పా చౌతా దంపతులకు జన్మించాడు. ఆయన 2002 సంవత్సరంలో మంగుళూరు విశ్వవిద్యాలయంలోని సెయింట్ అలియోస్ కళాశాల నుండి బీఎస్సీ పూర్తి చేసి ఆ తర్వాత 2010లో ఇండోర్‌లోని ఇండియన్ ఇన్‌స్టిట్యూట్ ఆఫ్ మేనేజ్‌మెంట్ నుండి బిజినెస్ మేనేజ్‌మెంట్‌లో సర్టిఫికేట్ కోర్సు పూర్తి చేశాడు. 
 రాజకీయ జీవితం 
బ్రిజేష్ చౌతా భారతీయ జనతా పార్టీ ద్వారా రాజకీయాలలోకి వచ్చి పార్టీలో వివిధ హోదాల్లో పని చేసి 2024లో జరిగిన లోక్‌సభ ఎన్నికలలో దక్షిణ కన్నడ లోక్‌సభ నియోజకవర్గం నుండి బీజేపీ అభ్యర్థిగా పోటీ చేసి కాంగ్రెస్ అభ్యర్థి పద్మరాజ్ పూజారిపై 1,49208  ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. 
మూలాలు


వర్గం:1981 జననాలు
వర్గం:18వ లోక్‌సభ సభ్యులు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు